Πρόταση οδηγίας του Συμβουλίου για τροποποίηση της οδηγίας 77/99/ΕΟΚ και της οδηγίας 92/118/ΕΟΚ όσον αφορά τους κανόνες που εφαρμόζονται στον κιμά, στα παρασκευάσματα κρέατος και σε ορισμένα άλλα προϊόντα ζωικής προέλευσης

(96/C 110/06)

COM(96) 68 τελικό - 96/0048(CNS)

(Υποβλήθηκε από την Επιτροπή στις 23 Φεβρουαρίου 1996)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, η οδηγία 77/99/ΕΟΚ του Συμβουλίου σχετικά με υγειονομικά προβλήματα όσον αφορά την παραγωγή και τη διάθεση στην αγορά προϊόντων με βάση το κρέας και ορισμένων άλλων προϊόντων ζωικής προέλευσης, όπως τροποποιήθηκε από την οδηγία 92/5/ΕΟΚ του Συμβουλίου της 10ης Φεβρουαρίου 1992 (1), και τροποποιήθηκε για τελευταία φορά από την πράξη προσχώρησης της Σουηδίας, της Αυστρίας και της Φινλανδίας, θεσπίζει τη δυνατότητα να χρησιμοποιούνται για την παρασκευή προϊόντων με βάση το κρέας τα κρέατα τα οποία προβλέπονται στο άρθρο 2 της οδηγίας 88/657/ΕΟΚ 7

ότι, από την 1η Ιανουαρίου 1996, η οδηγία 88/657/ΕΟΚ καταργείται και αντικαταστάθηκε από την οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των όρων που ισχύουν για την παραγωγή και την εμπορία κιμά και κρεατοσκευασμάτων (2), ότι πρέπει, για να εξασφαλισθεί η νομική ασφάλεια, να πραγματοποιηθούν οι αντίστοιχες τροποποιήσεις στις μνείες των εν λόγω οδηγιών 7

ότι, επιπλέον, λόγω των ειδικών συνθηκών παραγωγής των στομαχιών, των ουροδόχων κύστεων και των εντέρων, πρέπει να εφαρμοσθεί διαφορετικό καθεστώς από εκείνο που είχε προβλεφθεί προηγουμένως από την οδηγία 77/99/ΕΟΚ και να συμπεριληφθούν τα προϊόντα αυτά στο παράρτημα ΙΙ της οδηγίας 92/118/ΕΟΚ 7

ότι πρέπει να απαλειφθούν από την οδηγία 77/99/ΕΟΚ οι διατάξεις οι οποίες, λόγω του προσωρινού τους χαρακτήρα, ανήκουν πλέον οριστικά στο παρελθόν,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/99/ΕΟΚ τροποποιείται ως εξής:

1. Στο άρθρο 2, το στοιχείο β) έκτη περίπτωση απαλείφεται.

2. Στο άρθρο 2, στοιχείο δ) πέμπτη περίπτωση, η μνεία της οδηγίας 88/657/ΕΟΚ αντικαθίσταται από τη μνεία της οδηγίας 94/65/ΕΚ.

3. Στο άρθρο 3, το σημείο 9 του τμήματος Α τροποποιείται ως εξής:

α) το στοιχείο α) απαλείφεται 7

β) απαλείφεται η φράση «β) από την πρώτη Ιουλίου 1993:» 7

γ) το σημείο i) μετονομάζεται στοιχείο α), το δε σημείο ii) μετονομάζεται στοιχείο β).

4. Στο άρθρο 13 παράγραφος 1 στοιχείο γ) απαλείφεται η φράση: «και μέχρι την 1η Ιουλίου 1993, το πιστοποιητικό καταλληλότητας που προβλέπεται στο παράρτημα Δ».

5. Στο άρθρο 13 παράγραφος 1 τελευταίο εδάφιο η μνεία της οδηγίας 88/657/ΕΟΚ αντικαθίσταται από τη μνεία της οδηγίας 94/65/ΕΚ.

6. Στο παράρτημα Β κεφάλαιο ΙΙΙ σημείο 2 πρώτη περίπτωση, η μνεία της οδηγίας 88/657/ΕΟΚ αντικαθίσταται από τη μνεία της οδηγίας 95/65/ΕΚ.

7. Στο παράρτημα Γ απαλείφεται το κεφάλαιο ΙΙΙ.

Άρθρο 2

Στο παράρτημα ΙΙ κεφάλαιο 2 της οδηγίας 92/118/ΕΟΚ προστίθεται η ακόλουθη περίπτωση:

«- για την παραγωγή, τη διάθεση στην αγορά και την εισαγωγή στομαχιών, ουροδόχων κύστεων και εντέρων που έχουν υποβληθεί σε πλύση, σε αλάτισμα ή αποξήρανση ή/και αναθέρμανση».

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις οι οποίες είναι αναγκαίες για να συμμορφωθούν με την παρούσα οδηγία, πριν από την 1η Ιουνίου 1996.

Ενημερώνουν αμέσως σχετικά την Επιτροπή.

Κατά την έγκρισή τους από τα κράτη μέλη, τα μέτρα αυτά πρέπει να περιλαμβάνουν μνεία της παρούσας οδηγίας, ή να συνοδεύονται από τέτοια μνεία κατά την επίσημη δημοσίευσή τους. Τα κράτη μέλη αποφασίζουν σχετικά με τις λεπτομέρειες της πραγματοποίησης αυτής της μνείας.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου ουσιώδους σημασίας που θεσπίζουν στον τομέα ο οποίος διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ αριθ. L 57 της 2. 3. 1992, σ. 1.

(2) ΕΕ αριθ. L 368 της 31. 12. 1994, σ. 10.